Diari Oficial de la Generalitat Valenciana


Sumari del DOGV 9845, del 09-05-2024 (2024/4159)

Extracte de la Resolució de la presidenta de Turisme Comunitat Valenciana, per la qual es convoquen les ajudes ajudes per a millorar el posicionament del sector turístic per a l'any 2024.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4159


Data del document
:   30-04-2024

Organisme emissor
:   Turisme Comunitat Valenciana

Tipus de document
:   Extracte

Anàlisi jurídica

 Descriptors 

:   * Turisme Comunitat Valenciana

Extracte de la Resolució de la presidenta de Turisme Comunitat Valenciana, per la qual es convoquen les ajudes ajudes per a millorar el posicionament del sector turístic per a l'any 2024. [2024/4159]  
BDNS(Identif.):758303  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/758303)  
  
Primer. Beneficiaris  
Podran acollir-se a les ajudes que es convoquen les persones i entitats que es defineixen com a beneficiàries en l'apartat 2n dels programes 1 i 2 que figuren en l'annex I de la resolució de convocatòria. És a dir:  
  
Programa 1: Impuls al posicionament de les empreses i el màrqueting de producte turístic de la Comunitat Valenciana.  
Empreses turístiques, qualsevol que siga la seua naturalesa jurídica, incloent-hi les comunitats de béns i les societats civils, que estiguen inscrites en el Registre de turisme de la Comunitat Valenciana abans de la data de publicació d'esta resolució en el DOGV, i que formen part d'algun dels col·lectius següents:  
a) Titulars d'establiments d'allotjament turístic inscrits en el Registre de turisme de la Comunitat Valenciana. Es consideraran beneficiàries les persones físiques o jurídiques propietàries o explotadores d'establiments hotelers, càmpings, blocs i conjunts d'apartaments turístics, empreses gestores d'habitatges d'ús turístic i allotjaments rurals de la Comunitat Valenciana.  
b) Titulars d'agències de viatges inscrites en el Registre de turisme de la Comunitat Valenciana.  
c) Empreses de turisme actiu inscrites en el Registre de turisme de la Comunitat Valenciana.  
d) Establiments de restauració inscrits en el Registre de turisme de la Comunitat Valenciana d'acord amb el que establix el Decret 36/2023, de 24 de març, del Consell, pel qual es regulen els establiments de restauració a la Comunitat Valenciana, la Xarxa Gastroturística i L'Exquisit Mediterrani.  
Empreses, qualsevol que siga la seua naturalesa jurídica, incloent-hi les comunitats de béns i les societats civils, que abans de la data de publicació d'esta resolució en el DOGV estiguen adherides a CreaTurisme o bé disposen del distintiu “Compromís amb la Qualitat Turística” en el marc del Programa SICTED CV.  
  
Programa 2: Impuls a esdeveniments musicals, esportius i culturals d'impacte turístic.  
Empreses, associacions, federacions o fundacions organitzadores d'esdeveniments esportius, gastronòmics i culturals que se celebren durant el 2024 i que evidencien el seu impacte en la promoció turística de la Comunitat Valenciana a través de l'atracció de turisme de manera específica.  
Empreses i associacions organitzadores d'esdeveniments musicals amb evidències específiques d'atracció turística cap a la Comunitat Valenciana en 2024, i que estiguen adherides al sistema de marca Mediterranew Musix, abans de la data de publicació d'esta resolució en el DOGV.  
  
Segon. Objecte  
Programa 1: Impuls a la competitivitat de les empreses i el màrqueting de producte turístic de la Comunitat Valenciana.  
Incentivar la realització, durant el 2024, de projectes que contribuïsquen a millorar el posicionament i la competitivitat empresarial, així com la visibilitat en el mercat nacional i internacional de l'oferta turística de la Comunitat Valenciana a través de la millora de la sostenibilitat, l'accessibilitat i la posada en el mercat de productes i/o servicis.  
  
Programa 2: Impuls a esdeveniments musicals, esportius i culturals d'impacte turístic.  
Incentivar la promoció turística durant l'any 2024 d'esdeveniments musicals, esportius, gastronòmics i culturals que se celebren a la Comunitat Valenciana i que tinguen impacte directe generant fluxos de demanda cap a la nostra destinació, així com afavorir la desestacionalització de l'activitat turística.  
  
Tercer. Bases reguladores  
Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al turisme de la Comunitat Valenciana (DOGV núm. 8014 de 4 d'abril de 2017), decret modificat pel Decret 6/2023, de 26 d'abril de 2023, del president de la Generalitat (DOGV núm. 9588 de 4 de maig de 2023)  
  
Quart. Quantia  
L'import global màxim destinat a les presents ajudes ascendeix a 6.040.000,00 euros, amb el següent desglossament per tipus de programa:  
Programa 1: Impuls a la competitivitat de les empreses i el màrqueting de producte turístic de la Comunitat Valenciana. 4.000.000,00 euros.  
Programa 2: Impuls a esdeveniments musicals, esportius i culturals d'impacte turístic. 2.040.000,00 euros.  
  
Cinqué. Termini de presentació de sol·licituds  
El termini de presentació de sol·licituds s'iniciarà a les 9:00:00 hores del dia 13 de maig de 2024, finalitzant a les 14:00:00 hores del dia 27 de maig de 2024 (hora oficial peninsular espanyola).  
  
València, 30 de abril de 2024.- La presidenta de Turisme Comunitat Valenciana: Nuria Montes de Diego.